ddrg/super_eurlex huggingface dataset:
Kommissionens beslutning

af 11. september 2000

om afslag på Turks- og Caicosøernes anmodning om fravigelse af begrebet "produkter med oprindelsesstatus", hvad angår ris henhørende under KN-kode 1006 30

(meddelt under nummer K(2000) 2652)

(2000/573/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 91/482/EØF af 25. juli 1991 om de oversøiske landes og territoriers associering med Det Europæiske Økonomiske Fællesskab(1), ændret ved midtvejsrevision ved Rådets afgørelse 97/803/EF(2), særlig artikel 30 i det dertil knyttede bilag II, og

ud fra følgende betragtninger:

(1) I artikel 30 i bilag II til ovennævnte afgørelse vedrørende definitionen af begrebet "produkter med oprindelsesstatus" og metoderne for administrativt samarbejde står der, at oprindelsesreglerne under visse omstændigheder kan fraviges, hvis udbygningen af en eksisterende eller opbygningen af en ny industri i et land eller område kræver det.

(2) Det Forenede Kongerige har på vegne af Turks- og Caicosøerne anmodet om fravigelse i en periode på 5 år fra oprindelsesreglerne i bilag II i forbindelse med 8950 tons ris årligt, som produceres uden for AVS-området, men forarbejdes og eksporteres på Turks- og Caicosøerne.

(3) Artikel 6 i bilag II indeholder bestemmelser om AVS/OLT-kumulation. Turks- og Caicosøerne har mulighed for at indkøbe ris med oprindelse i områdets AVS-lande. Anvendelsen af de eksisterende oprindelsesregler berører derfor ikke deres industris mulighed for at eksportere ris til Fællesskabet. Anmodningen om fravigelse er derfor ikke rimeligt begrundet i forhold til artikel 30, stk. 1, i bilag II, og navnlig artikel 30, stk. 3, og kumulationsbestemmelserne i artikel 30, stk. 4 -

VEDTAGET FØLGENDE BESLUTNING:

Artikel 1

Anmodningen, som regeringen for Det Forenede Kongerige fremsatte den 21. juni 2000 på vegne af Turks- og Caicosøerne om fravigelse fra definitionen af begrebet "produkter med oprindelsesstatus" i forbindelse med landets produktion af ris henhørende under KN-kode 1006 30, afvises hermed.

Artikel 2

Denne beslutning er rettet til medlemsstaterne.

Udfærdiget i Bruxelles, den 11. september 2000.

På Kommissionens vegne

Frederik Bolkestein

Medlem af Kommissionen

(1) EFT L 263 af 19.9.1991, s. 1.

(2) EFT L 329 af 29.11.1997, s. 50.
Kommissionens beslutning

af 14. september 2000

om beskyttelsesforanstaltninger over for infektiøs lakseanæmi hos laksefisk på Færøerne

(meddelt under nummer K(2000) 2688)

(EØS-relevant tekst)

(2000/574/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 7, og

under henvisning til Rådets direktiv 97/78/EF af 18. december 1997 om fastlæggelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(3), særlig artikel 22, og

ud fra følgende betragtninger:

(1) Den 2. april 2000 blev der konstateret infektiøs lakseanæmi (ISA) hos en gruppe laks (Salmo salar) på et havbrug i Fuglafjordur på Færøerne. Det er det første registrerede udbrud af ISA på Færøerne.

(2) Ifølge de første oplysninger har de færøske myndigheder taget foreløbige skridt til at undgå en spredning af sygdommen, herunder ved at destruere alle fisk, der er angrebet af ISA, og slagte alle resterende fisk på det angrebne havbrug.

(3) En epidemiologisk undersøgelse af mulige infektionsruter er ved at blive foretaget. Til at begynde med var der ikke mistanke om, at andre akvakulturbrug var angrebet af ISA.

(4) På denne baggrund skal der træffes beskyttelsesforanstaltninger for at sikre, at ISA ikke slæbes ind i Fællesskabet. De omfatter et forbud mod at indføre levende fisk af slægten Salmonidae samt æg og mælke heraf til Fællesskabet og nærmere betingelser for at indføre slagtede laks.

(5) Foranstaltningerne anvendes indtil den 1. april 2001.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Medlemsstaterne forbyder indførsel af slagtede laks (Salmo salar), havørred og regnbueørred med oprindelse på Færøerne, medmindre de er rensede.

2. Medlemsstaterne forbyder indførsel fra Færøerne af levende fisk af slægten Salmonidae, samt æg og mælke heraf.

Artikel 2

Uanset artikel 1 kan medlemsstaterne tillade, at prøver indføres til videnskabelige formål.

Artikel 3

Medlemsstaterne ændrer de bestemmelser, de anvender for samhandelen, for at efterkomme denne beslutning. De underretter straks Kommissionen herom.

Artikel 4

Denne beslutning anvendes indtil den 1. april 2001.

Artikel 5

Denne beslutning er rettet til medlemsstaterne.

Udfærdiget i Bruxelles, den 14. september 2000.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 24 af 30.1.1998, s. 9.
Kommissionens beslutning

af 10. august 2000

om ændring af beslutning 92/160/EØF om indførsel af enhovede dyr fra Brasilien

(meddelt under nummer K(2000) 2490)

(EØS-relevant tekst)

(2000/508/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(1), senest ændret ved akten vedrørende Østrigs, Finlands og Sveriges tiltrædelse, særlig artikel 13, stk. 2, og

ud fra følgende betragtninger:

(1) I Kommissionens beslutning 92/160/EØF(2), senest ændret ved beslutning 2000/163/EF(3), fastsættes områdeopdelingen af visse tredjelande ved indførsel af enhovede dyr.

(2) Staterne Sergipe og Ceará i Brasilien er opført på listen i bilaget til beslutning 92/160/EØF over stater i Brasilien, hvorfra medlemsstaterne tillader indførsel af enhovede dyr.

(3) Brasilien har indberettet tilfælde af snive hos arbejdsheste i visse områder i staterne Sergipe og Ceará. Smittekilden kendes endnu ikke.

(4) Medlemsstaterne kan ifølge EF-bestemmelser tillade import af enhovede dyr fra tredjelande eller i tilfælde af officiel områdeinddeling fra de dele af tredjelandets område, der har været fri for snive i seks måneder forud for eksporten. Områdeopdelingen bør derfor tilpasses sygdomssituationen i det pågældende land.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

"Sergipe" og "Ceará" udgår af listen over stater i Brasilien i bilaget til beslutning 92/160/EØF.

Artikel 2

Denne beslutning er rettet til medlemsstaterne.

Udfærdiget i Bruxelles, den 10. august 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 42.

(2) EFT L 71 af 18.3.1992, s. 27.

(3) EFT L 51 af 24.2.2000, s. 46.
Rådets afgørelse

af 18. september 2000

om beskikkelse af et belgisk medlem af og en belgisk suppleant til Regionsudvalget

(2000/578/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet to pladser ledige som henholdsvis medlem og suppleant i Regionsudvalget, efter at Laurette Onkelinx og Maggy Yerna er trådt tilbage, hvilket Rådet blev underrettet om henholdsvis den 7. februar og den 7. juni 2000,

under henvisning til indstillingen fra den belgiske regering -

TRUFFET FØLGENDE AFGØRELSE:

Eneste artikel

1. Hervé Hasquin beskikkes som medlem af Regionsudvalget som efterfølger for Laurette Onkelinx for den resterende del af dennes mandatperiode, dvs. indtil den 25. januar 2002.

2. Rudi Demotte beskikkes som suppleant til Regionsudvalget som efterfølger for Maggy Yerna for den resterende del af dennes mandatperiode, dvs. indtil den 25. januar 2002.

Udfærdiget i Bruxelles, den 18. september 2000.

På Rådets vegne

H. Védrine

Formand

(1) EFT L 28 af 4.2.1998, s. 19.
Rådets afgørelse

af 18. september 2000

om beskikkelse af et nederlandsk medlem af Det Økonomiske og Sociale Udvalg

(2000/576/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Det Økonomiske og Sociale Udvalg er blevet ledig efter Philip H. Noordwals fratrædelse, der blev meddelt Rådet den 12. oktober 1999;

under henvisning til den kandidatliste, som den nederlandske regering har forelagt, og

efter af have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

A. M. Huntjens beskikkes som medlem af Det Økonomiske og Sociale Udvalg som efterfølger for Philip H. Noordwal for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 18. september 2000.

På Rådets vegne

H. Védrine

Formand

(1) EFT L 257 af 19.9.1998, s. 37.
Kommissionens beslutning

af 7. september 2000

om ændring af beslutning 93/693/EF om opstilling af en liste over tyrestationer i visse tredjelande, som er godkendt til udførsel af tyresæd til Fællesskabet

(meddelt under nummer K(2000) 2498)

(EØS-relevant tekst)

(2000/564/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 88/407/EØF af 14. juni 1988 om fastsættelse af de veterinærpolitimæssige krav i forbindelse med handelen inden for Fællesskabet med frosset tyresæd og indførsel heraf(1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 1, og

ud fra følgende betragtninger:

(1) Ved Kommissionens beslutning 93/693/EF(2), senest ændret ved beslutning 2000/343/EF(3), er der opstillet en liste over tyrestationer i visse tredjelande, som er godkendt til udførsel af tyresæd til Fællesskabet.

(2) New Zealands veterinærmyndigheder har fremsendt anmodning om en tilføjelse til listen over tyrestationer i New Zealand, der officielt er godkendt til udførsel af tyresæd til Fællesskabet.

(3) Kommissionen har fået garantier fra New Zealand for, at kravene i artikel 9 i Rådets direktiv 88/407/EØF overholdes.

(4) Listen over godkendte tyrestationer i New Zealand bør derfor ændres.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Følgende tyrestation føjes til listen vedrørende New Zealand i bilaget til beslutning 93/693/EØF:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 7. september 2000.

På Kommissionens vegne

David Byrne

Medlem af Kommissionen

(1) EFT L 194 af 22.7.1988, s. 10.

(2) EFT L 320 af 22.12.1993, s. 35.

(3) EFT L 119 af 20.5.2000, s. 36.
Europa-Parlamentets afgørelse

af 6. juli 2000

om afslutning af regnskaberne for 6., 7. og 8. Europæiske Udviklingsfond for regnskabsåret 1998

(2000/549/EF)

EUROPA-PARLAMENTET,

der henviser til EF-traktatens artikel 276,

der henviser til finansforordningens artikel 89, i henhold til hvilken de enkelte EF-institutioner skal træffe alle nødvendige foranstaltninger til at efterkomme bemærkningerne i dechargeafgørelserne,

der henviser til, at det i samme artikel kræves, at institutionerne efter anmodning fra Europa-Parlamentet aflægger rapport om de foranstaltninger, der er truffet i lyset af disse bemærkninger, bl.a. om de instrukser, de har givet de tjenestegrene, som medvirker ved budgettets gennemførelse,

der henviser til Rådets henstilling af 13. marts 2000 (C5-0154/2000),

der henviser til betænkning fra Budgetkontroludvalget (A5-0167/2000),

1. noterer sig, at de godkendte indtægter og udgifter for regnskabsåret 1998 beløb sig til 1469 mio. EUR

2. noterer sig, at balancerne og anvendelsen af midlerne til 6., 7. og 8. Europæiske Udviklingsfond pr. 31. december 1998 var som følger:

BALANCE FOR 6. EUF PR. 31.12.1998

>TABELPOSITION>

>TABELPOSITION>

ANVENDELSE AF MIDLER - 6. EUF PR. 31.12.1998

Bevillingernes fordeling

>TABELPOSITION>

BALANCE FOR 7. EUF PR. 31.12.1998

>TABELPOSITION>

>TABELPOSITION>

ANVENDELSE AF MIDLER - 7. EUF PR. 31.12.1998

Bevillingernes fordeling

>TABELPOSITION>

BALANCE FOR 8. EUF PR. 31.12.1998

>TABELPOSITION>

>TABELPOSITION>

AVENDELSE AF MIDLER - 8. EUF PR. 31.12.1998

Bevillingernes fordeling

>TABELPOSITION>

3. afslutter regnskaberne for 6., 7. og 8. Europæiske Udviklingsfond for regnskabsåret 1998

4. pålægger sin formand at sende denne afgørelse til Rådet, Kommissionen, Domstolen, Revisionsretten, Den Europæiske Investeringsbank og hver af de øvrige fællesskabsorganer og sørge for, at de offentliggøres i De Europæiske Fællesskabers Tidende (L-udgaven).

Julian Priestley

Generalsekretær

Nicole Fontaine

Formand
Kommissionens beslutning

af 15. september 2000

om visse beskyttelsesforanstaltninger over for enhovede dyr, der kommer fra visse dele af USA, som er ramt af West Nile feber

(meddelt under nummer K(2000) 2711)

(EØS-relevant tekst)

(2000/551/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 1, og

ud fra følgende betragtninger:

(1) Rådets direktiv 90/426/EØF af 26. juni 1990 fastsætter dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(3).

(2) I visse stater i USA er der blevet indberettet tilfælde af heste angrebet af West Nile feber, en ikke-smitsom vektorbåren virussygdom, der ledsages af kliniske tegn på encephalitis.

(3) Forekomsten af denne sygdom udgør en fare for mennesker og enhovede dyr.

(4) I afventning af mødet i Den Stående Veterinærkomité bør Kommissionen træffe foreløbige beskyttelsesforanstaltninger over for enhovede dyr, der kommer fra inficerede dele af USA's område -

VEDTAGET FØLGENDE BESLUTNING:

Artikel 1

1. Ud over det sundhedscertifikat, der i overensstemmelse med Rådets direktiv 90/426/EØF kræves for midlertidig indførsel af registrerede heste, genindførsel efter midlertidig udførsel af registrerede heste og indførsel og transit af enhovede dyr, der kommer fra områder i USA som anført i bilag I til nærværende beslutning, kræves der et supplerende certifikat efter modellen i bilag II til nærværende beslutning, der er behørigt udfyldt og undertegnet af de centrale veterinærmyndigheder i USA, for individuelle enhovede dyr.

2. Bestemmelserne i stk. 1 gælder ikke for enhovede dyr, der kommer fra områder uden for de i bilag I anførte områder, og som transporteres på hovedveje under transit uden stop i de i bilag I anførte områder direkte til en lufthavn i de i bilag I anførte områder til senere lufttransport til Fællesskabet. Under transit og omladning skal der træffes passende foranstaltninger for at beskytte de enhovede dyr mod vektorinsekter.

Artikel 2

Medlemsstaterne ændrer de foranstaltninger, de anvender over for USA, for at bringe dem på linje med denne beslutning.

De underretter Kommissionen herom.

Artikel 3

Denne beslutning anvendes indtil den 31. oktober 2000.

Artikel 4

Denne beslutning er rettet til medlemsstaterne.

Udfærdiget i Bruxelles, den 15. september 2000.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 149.

(3) EFT L 224 af 18.8.1990, s. 42.

BILAG I

I USA staterne:

- New York, inklusive New York City

- New Jersey

- Massachusetts

- Connecticut

- Rhode Islands

BILAG II

>PIC FILE= "L_2000234DA.004703.EPS">
Rådets afgørelse

af 28. september 2000

om beskikkelse af tre belgiske medlemmer af Regionsudvalget

(2000/603/EF)

RÅDET FOR DEN EUROPÆISKE UNION HAR -

under henvisning til traktaten om Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet tre pladser ledige i Regionsudvalget, efter at Johan SAUWENS, Luc VAN DEN BOSSCHE og Karel DE GUCHT er trådt tilbage som medlemmer, hvilket Rådet blev underrettet om henholdsvis den 28. august, 5. september og 12. september 2000,

under henvisning til indstillingen fra den belgiske regering -

TRUFFET FØLGENDE AFGØRELSE:

Eneste artikel

Som medlemmer af Regionsudvalget beskikkes Bert ANCIAUX som efterfølger for Johan SAUWENS, Gilbert BOSSUYT som efterfølger for Luc VAN DEN BOSSCHE og Stefaan PLATTEAU som efterfølger for Karel DE GUCHT for den resterende del af mandatperioden, dvs. indtil den 25. januar 2002.

Udfærdiget i Bruxelles, den 28. september 2000.

På Rådets vegne

D. Vaillant

Formand

(1) EFT L 28 af 4.2.1998, s. 19.
2000/607/EF: Kommissionens beslutning af 27. september 2000 om ændring af listen over strukturfondenes mål 2-områder i Østrig for perioden 2000-2006 (meddelt under nummer K(2000) 2730) (Kun den tyske udgave er autentisk)



EF-Tidende nr. L 258 af 12/10/2000 s. 0042 - 0042



Kommissionens beslutning af 27. september 2000 om ændring af listen over strukturfondenes mål 2-områder i Østrig for perioden 2000-2006 (meddelt under nummer K(2000) 2730) (Kun den tyske udgave er autentisk) (2000/607/EF) KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), og ud fra følgende betragtninger: (1) Listen over områder, der er støtteberettigede under mål 2, blev opstillet i Kommissionens beslutning 2000/289/EF af 25. februar 2000(2) for programmeringsperioden 2000-2006. (2) Der var en teknisk fejl i beslutningen af 25. februar 2000 for så vidt angår betegnelsen på de støtteberettigede mål 2-områder i Landeck kommune - VEDTAGET FØLGENDE BESLUTNING: Artikel 1 Listen over de områder, der berøres af mål 2 i perioden 2000-2006, og som er opstillet på grundlag af artikel 4 i forordning (EF) nr. 1260/1999, ændres for så vidt angår kommunen Landeck, der hører under NUTS III-regionen Tiroler Oberland. Der foretages følgende ændring: For Landeck kommune, læses: Landeck (ohne Zählsprengel 70614001 - Öd-Trams-Süd (nur Andreas-Hofer-Straße, Bahnhofstraße, Brixner Straße, Fischerstraße (Teil), Kreuzbühelgasse, Ödweg, Paschegasse (Teil), Salurner Straße, Urichstraße (Teil), Urtlweg (Teil), Venetweg); 70614002 - Perjen (nur Adamhofgasse, Fritz-Zelle-Weg, Josef-Stapf-Straße, Kirchenstraße, Lötzweg, Obere Feldgasse, Pax-Siedlung, Perjener Weg, Riefengasse, Römerstraße, Schrofensteinstraße, Siedlergasse, Untere Feldgasse); 70614003 - Bruggen (nur Burgweg, Flirstraße, Leitenweg, Lochbödele, Prandtauersiedlung, Prandtauerweg), 70614005 - Öd-Trams-Nord) Artikel 2 Denne beslutning er rettet til Republikken Østrig. Udfærdiget i Bruxelles, den 27. september 2000. På Kommissionens vegne Michel Barnier Medlem af Kommissionen (1) EFT L 161 af 26.6.1999, s. 1. (2) EFT L 99 af 19.4.2000, s. 1.
Rådets afgørelse

af 26. september 2000

om udnævnelse af et medlem af Det Rådgivende Udvalg for Euratoms Forsyningsagentur

(2000/C 289/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,

under henvisning til artikel X i vedtægterne for Euratoms Forsyningsagentur(1), senest ændret ved afgørelse 95/1/EF, Euratom, EKSF af 1. januar 1995(2),

under henvisning til Rådets afgørelse af 14. juni 1999 om udnævnelse af medlemmerne af Det Rådgivende Udvalg for Euratoms Forsyningsagentur(3),

under henvisning til udtalelse fra Kommissionen, og,

ud fra følgende betragtninger:

(1) En plads som medlem af nævnte udvalg er blevet ledig ved Gary STOKERs fratræden, der blev meddelt Rådet den 9. marts 2000.

(2) Denne ledige plads skal derfor besættes.

(3) Den britiske regering indstillede en kandidat den 9. marts 2000 -

TRUFFET FØLGENDE AFGØRELSE:

Eneste artikel

Malcolm CRITCHLEY udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 2001.

Udfærdiget i Bruxelles, den 26. september 2000.

På Rådets vegne

C. Tasca

Formand

(1) EFT 27 af 6.12.1958, s. 534.

(2) EFT L 1 af 1.1.1995, s. 1.

(3) EFT C 186 af 2.7.1999, s. 1.
Rådets afgørelse

af 28. september 2000

om indgåelse af en aftale mellem Det Europæiske Fællesskab og Kongeriget Norge om Norges deltagelse i arbejdet inden for Det Europæiske Overvågningscenter for Narkotika og Narkotikamisbrug

(2000/602/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 308 sammenholdt med artikel 300, stk. 2, første afsnit, andet punktum,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) I henhold til artikel 13 i Rådets forordning (EØF) nr. 302/93 af 8. februar 1993 om oprettelse af et europæisk overvågningscenter for narkotika og narkotikamisbrug(3) er centret åbent for deltagelse af tredjelande, som deler Fællesskabets og medlemsstaternes interesse i centrets mål og arbejde.

(2) Aftalen mellem Fællesskabet og Norge om Norges deltagelse i arbejdet inden for Det Europæiske Overvågningscenter for Narkotika og Narkotikamisbrug, som Kommissionen har ført forhandlinger om på Det Europæiske Fællesskabs vegne, bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Kongeriget Norge om Norges deltagelse i arbejdet inden for Det Europæiske Overvågningscenter for Narkotika og Narkotikamisbrug godkendes på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet, og til at give notifikation ved hjælp af den i aftalens artikel 12 omhandlede diplomatiske note(4).

Udfærdiget i Bruxelles, den 28. september 2000.

På Rådets vegne

D. Vaillant

Formand

(1) EFT C 376 E af 28.12.1999, s. 58.

(2) Udtalelse afgivet den 16.6.2000 (endnu ikke offentliggjort i EFT).

(3) EFT L 36 af 12.2.1993, s. 1. Forordningen er ændret ved forordning (EF) nr. 3294/94 (EFT L 341 af 30.12.1994, s. 7).

(4) Datoen for aftalens ikrafttræden vil blive offentliggjort i De Europæiske Fællesskabers Tidende på foranledning af generalsekretariatet for Rådet.